Na temelju članka 36. Statuta Općine Sveti Ivan Žabno («Službeni glasnik Koprivničko-križevačke županije» broj 4/21), Općinsko vijeće Općine Sveti Ivan Žabno na 16. sjednici održanoj 27. rujna 2023. godine donosi

 **ODLUKU**

 **o izmjeni Odluke**

 **o pomoći za novorođenčad na području Općine Sveti Ivan Žabno**

 Članak 1.

 U Odluci o pomoći za novorođenčad na području Općine Sveti Ivan Žabno (“Službeni glasnik Koprivničko – križevačke županije” broj 2/23) u članku 2. stavak 1. mijenja se i glasi:

„ Jedinstveni upravni odjel Općine Sveti Ivan Žabno izdat će rješenje o odobrenju isplate jednokratne novčane pomoći za novorođenčad iz članka 1. Odluke o pomoći za novorođenčad na području Općine Sveti Ivan Žabno.“

 Članak 2.

Ova Odluka stupa na snagu osmog dana od dana objave u “Službenom glasniku Koprivničko-križevačke županije”.

OPĆINSKO VIJEĆE OPĆINE SVETI IVAN ŽABNO

KLASA: 402-04/23-01/04

URBROJ:2137-19-02/1-23-1

Sveti Ivan Žabno, 27. rujna 2023.

 PREDSJEDNIK:

 Krešimir Habijanec

 OBRAZLOŽENJE

Služba za inspekciju lokalne i područne (regionalne) samouprave Ministarstva pravosuđa i uprave provela je neposredan inspekcijski nadzor nad radom tijela Općine Sveti Ivan Žabno te je utvrdila da su predmetni akti o odobravanju pomoći za novorođenčad na području Općine Sveti Ivan Žabno po svojoj naravi rješenja te da je iste trebao donijeti pročelnik Jedinstvenog upravnog odjela ili službenik kojem je u opisu poslova rješavanje o upravnim stvarima sukladno Zakonu o općem upravnom postupku i Zakona o službenicima i namještenicima u lokalnoj i područnoj (regionalnoj ) samoupravi, a ne općinski načelnik koji je donio predmetne akte.

Slijedom navedenog predlaže se donošenje Odluke o izmjeni Odluke o pomoći za novorođenčad na području Općine Sveti Ivan Žabno.

 PROČELNICA:

 Blanka Drožđek Ivezić